Document ID: 32008R0702

32008R0702
L 195/19
SLUŽBENI LIST EUROPSKE UNIJE
UREDBA KOMISIJE (EZ) br. 702/2008
od 23. srpnja 2008.
o izmjeni Uredbe Vijeća (EZ) br. 314/2004 o određenim mjerama ograničavanja u odnosu na Zimbabve
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 314/2004 od 19. veljače 2004. o određenim mjerama ograničavanja u odnosu na Zimbabve (1), a posebno njezin članak 11. točku (b),
budući da:
(1)
Prilog III. Uredbi (EZ) br. 314/2004 navodi osobe na koje se odnosi zamrzavanje financijskih sredstava i gospodarskih izvora u skladu s tom Uredbom.
(2)
Odlukom Vijeća 2008/605/ZVSP od 22. srpnja 2008. (2) mijenja se Prilog Zajedničkom stajalištu 2004/161/ZVSP (3) tako što se dodaje 41 ime. Stoga bi Prilog III. Uredbi (EZ) br. 314/2004 trebalo izmijeniti na odgovarajući način,
(3)
Kako bi se osigurala učinkovitost mjera iz ove Uredbe, ova Uredba bi trebala odmah stupiti na snagu,
DONIJELA JE OVU UREDBU:
Članak 1.
Prilog III. Uredbi (EZ) br. 314/2004 mijenja se u skladu s Prilogom ovoj Uredbi.
Članak 2.
Ova Uredba stupa na snagu na dan objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 23. srpnja 2008.

Labels: 18
11
5